Volodimir Zelenski: Rușii au ucis un supraviețuitor al Holocaustului. "Denazificarea" lor e tot mai clară.
Zelenski a vorbit despre situaţia din Ucraina luni şi a subliniat că ruşii au ucis un supravieţuitor al Holocaustului. El a mai spus că patru copii au fost răniţi într-un atac al ruşilor asupra unei coloane de civili în regiunea Zaporojie. Boris Romancenko, fost prizonier în lagărele de concentrare ale naziştilor, a fost ucis la Harkiv. Avea 96 de ani.
Zelenski a vorbit despre situaţia din Ucraina luni şi a subliniat că ruşii au ucis un supravieţuitor al Holocaustului. El a mai spus că patru copii au fost răniţi într-un atac al ruşilor asupra unei coloane de civili în regiunea Zaporojie."Boris Romancenko, fost prizonier în lagărele de concentrare ale naziştilor, a fost ucis la Harkiv. Avea 96 de ani. Gândiţi-vă – a trecut prin atâtea! A supravieţuit în Buchenwald, Dora-Mittelbau, Peenemunde şi Bergen-Belsen. Şi a fost ucis de un proiectil rusesc care a lovit o clădire obişnuită din Harkiv… Cu fiecare zi ce trece acest război arată din ce în ce mai clar ce este «denazificarea» lor", a adăugat preşedintele ucrainean în timpul discursului de noaptea trecută. Volodimir Zelenski a subliniat că soldaţii ruşi nici măcar nu ştiu "ce înseamnă să fii liber". "Ei au fost aduşi aici, sincer să fiu, ca şi cum ar fi fost condamnaţi. Condamnaţi la moarte, condamnaţi la ruşine"."O coloană de civili a fost atacată în regiunea Zaporojie. Erau mulţi copii. Patru copii au fost spitalizaţi. Doi sunt în stare gravă", a mai afirmat el."Am semnat un decret pentru decernarea de ordine şi medalii unui număr de 105 dintre luptătorii noştri. Le sunt recunoscător tuturor. 7 dintre decoraţii sunt acordate din nefericire postum", a mai spus Zelenski.